মাসের প্রথম রবিবারের বাজার । মাছ-মাংস কম কেনার উপায় নেই। বেশি না কিনলে মিলছে না দুহাজারের খুচরো। রীতিমতো নোটিস ঝুলিয়ে দিলেন মানিকতলার মাছ বিক্রেতারা। ফলে কেউ বেশি বেশি কিনলেন। মাসকাবারি সারলেন, কেউ নিরুপায় হয়ে রবিবারের ফর্দে কাটছাঁট করলেন ।
 ওয়েব ডেস্ক: মাসের প্রথম রবিবারের বাজার । মাছ-মাংস কম কেনার উপায় নেই। বেশি না কিনলে মিলছে না দুহাজারের খুচরো। রীতিমতো নোটিস ঝুলিয়ে দিলেন মানিকতলার মাছ বিক্রেতারা। ফলে কেউ বেশি বেশি কিনলেন। মাসকাবারি সারলেন, কেউ নিরুপায় হয়ে রবিবারের ফর্দে কাটছাঁট করলেন । নোট বাতিলের পর চতুর্থ রবিবার। মাস পয়লার পর প্রথম রবিবাসরীয় বাজার। সপ্তাহান্তের ছুটিতে জমিয়ে খাওয়া দাওয়া করার দিন। কিন্তু নোটের আকালে মাস পয়লার পর প্রথম রবিবার কেমন বাজার হল বাঙালির? তা জানতে আমাদের প্রতিনিধি হাজির মানিকতলা বাজারে। মাছবাজারে ঢুকতেই দেখা গেল বড় করে নোটিস ঝুলছে। দুহাজার টাকার নোট ভাঙাতে হলে, বারোশো থেকে চোদ্দশো টাকার মাছ কেনা মাস্ট। এ যেন একেবারে ফোর্সড ইকোনমি! দরকার না থাকলেও শুধু বড় নোট ভাঙানোর জন্য কিনতে হবে বেশি বেশি। পাবলিক তাতেও খুশ। গোলাপি নোট ভাঙানো তো যাবে। তবে উল্টো মেরুর ক্রেতাও আছেন। শুধুমাত্র বড় নোট ভাঙানোর জন্য খামোখা বেশি জিনিস কিনতে রাজি নন তাঁরা। তাই একশোর বান্ডিল নিয়েই বাজার সেরেছেন। নোটের কথা ভেবে কারও আবার মেনুতে বদল। চিংড়ির জায়গা নিয়েছে কাটা পোনা।